सिवान में घाघरा, कटिहार के बालताड़ा और कुर्सेला में कोसी का कहर कायम है। पानी पटना शहर के गंगा अपार्टमेंट में सीवर पाइप के जरिए बाढ़ का पानी पहुंच गया। गंगा अपार्टमेंट अशोक राजपथ से लगते हुए गंगा तट पर स्थित है। अपार्टमेंट के 125 फ्लैट में करीब 500-600 लोग रहते हैं। जिले की 25 पंचायतों के 50 हजार लोग बाढ़ में फंसे हुए हैं। उन्हें सुरक्षित स्थान पर ले जाने के लिए 90 नावें लगाई गई हैं। भागलपुर के शहरी क्षेत्र में राजकीय अभियंत्रण महाविद्यालय में बाढ़ का पानी फैलने से पढ़ाई ठप है।